**ΔΙΚΑΙΟΛΟΓΗΤΙΚΑ ΟΔΟΙΠΟΡΙΚΩΝ ΕΞΟΔΩΝ ΣΥΜΒΟΥΛΩΝ ΕΚΠΑΙΔΕΥΣΗΣ**

**Α΄ΦΑΣΗ: ΓΙΑ ΤΗΝ ΕΚΔΟΣΗ ΕΝΤΟΛΗΣ ΕΚΤΟΣ ΕΔΡΑΣ ΜΕΤΑΚΙΝΗΣΗΣ**

**Α.1**. Αίτηση προς την Δ.Δ.Ε Αχαΐας για έκδοση εντολής μετακίνησης του δικαιούχου. (πρωτοκολλείται από

την Δ.Δ.Ε.) (Excel φύλλο: “Αίτηση” στο αρχείο “Αίτηση - Ηλεκτρονική Αίτηση Μετακίνησης”)

**Α.2**. Ηλεκτρονική αίτηση μετακίνησης (excel) με πρωτότυπη υπογραφή.

(Excel φύλλο: “Ηλεκτρονική Αίτηση Μετακίνησης” στο αρχείο “Αίτηση- Ηλεκτρονική Αίτηση Μετακίνησης”)

**Β΄ΦΑΣΗ: ΓΙΑ ΤΗΝ ΕΚΤΟΣ ΕΔΡΑΣ ΑΠΟΖΗΜΙΩΣΗ**

**Β.1**. Αίτηση του ενδιαφερόμενου για την καταβολή αποζημίωσης αναφέροντας στα συνημμένα τα

δικαιολογητικά που υποβάλλονται. Η Αίτηση πρωτοκολλείται από την Δ.Δ.Ε.

(Μπορεί να χρησιμοποιηθεί το φύλλο ΑΙΤΗΣΗ από το excel : “Αίτηση- Ηλεκτρονική Αίτηση Μετακίνησης”).

**Β.2**. Ημερολόγιο κίνησης και κατάσταση πληρωμής οδοιπορικών εξόδων για κάθε μήνα μετακίνησης

(Θεωρημένο για το γνήσιο της υπογραφής πρωτότυπο )

**Β.3**. Πρόγραμμα ή Πρόσκληση μετακίνησης ή/και Βεβαίωση ολοκλήρωσης του έργου από τον εκάστοτε

φορέα (ον/μο, υπογραφή αρμόδιου Δ/ντη – στρογγυλή σφραγίδα).

**Β.4**. Σε περίπτωση διανυκτέρευσης, εφόσον προβλέπεται αποζημίωση σύμφωνα με την κείμενη

νομοθεσία, κατατίθενται οι αποδείξεις ξενοδοχείου.

**Β.5.** Υπεύθυνη Δήλωση Ν. 1599/1986 (θεωρημένη για το γνήσιο της υπογραφής) σύμφωνα με το

αναρτημένο υπόδειγμα.

**Β.6**. Φωτοτυπία άδειας κυκλοφορίας αυτοκινήτου (Ακριβές φωτοαντίγραφο), εφ΄ όσον η μετακίνηση γίνει

με Ι. Χ.

**Β.7**. Φωτοτυπία διπλώματος οδήγησης (Ακριβές φωτοαντίγραφο) εφ΄ όσον η μετακίνηση γίνει με Ι. Χ.

**Β.8**. Σε περίπτωση που υπάρχουν διόδια, θα πρέπει να προσκομίζονται οι αποδείξεις των διοδίων.

* Αν η πληρωμή διοδίων γίνεται με *χρήση πομποδέκτη (e-pass),* θα προσκομίζεται βεβαίωση από την εκάστοτε εταιρεία διαχείρισης του οδικού άξονα όπου θα αναγράφονται τα στοιχεία του οχήματος με το οποίο γίνεται η μεταφορά και το οποίο έχουν δηλώσει οι ενδιαφερόμενοι στην Υπεύθυνη Δήλωση [ **Β.** 5) ]που έχουν συμπληρώσει. Επίσης στον υπολογισμό του ποσού των διοδίων που πληρώνονται με χρήση πομποδέκτη θα πρέπει να υπολογίζεται το ακριβές ποσό, δηλ. να αφαιρείται η έκπτωση που γίνεται στο ποσό των διοδίων, όταν αυτή συμβαίνει.

**Διευκρίνιση** : Εάν για την μετάβαση γίνεται χρήση παράπλευρου οδικού δικτύου, ενώ υπάρχει νεότερο δίκτυο στο οποίο υπάρχουν σταθμοί διοδίων, η αποζημίωση θα γίνεται με την προσκόμιση βεβαίωσης του αντίτιμο του εισιτηρίου ΚΤΕΛ και όχι με την χιλιομετρική αποζημίωση, αφού βάσει της νομοθεσίας θα πρέπει υποχρεωτικά να γίνει χρήση του νέου οδικού δικτύου που έχει διόδια.

**Β.9.** Για μετακίνηση σε νησί κατατίθεται ο ΝΑΥΛΟΣ πλοίου (Στα εισιτήρια θα πρέπει να αναγράφεται το

ονοματεπώνυμο του μετακινούμενου. Στην περίπτωση που δεν αναγράφεται, θα πρέπει τα εισιτήρια

να συνοδεύονται από βεβαίωση στην οποία θα αναφέρεται ο αριθμός του εισιτηρίου και το

ονοματεπώνυμο του μετακινούμενου.)

**Β.10**. Ο υπολογισμός και η εκτύπωση της απόστασης της έδρας εργασίας ή μόνιμης κατοικίας (αρθ. 1

παρ.14 ν. 4336/2015) προς τον τόπο μετακίνησης, θα πρέπει να γίνει με την χρήση του

διαδραστικού εργαλείου υπολογισμού αποστάσεων Υπουργείου Υποδομών και Μεταφορών βάσει

του ΦΕΚ 1638/Β/15-5-2017. Το εν λόγω διαδραστικό εργαλείο βρίσκεται αναρτημένο στην

διεύθυνση : <https://kmd.ggde.gr>

**Β.11**. Όσοι μετακινούνται με ΚΤΕΛ θα πρέπει να προσκομίσουν όλα τα αποκόμματα εισιτηρίων στα οποία

θα αναγράφεται το ονοματεπώνυμο του μετακινούμενου. Στην περίπτωση που δεν αναγράφεται,

θα πρέπει τα εισιτήρια να συνοδεύονται από βεβαίωση στην οποία θα αναφέρεται ο αριθμός του

εισιτηρίου και το ονοματεπώνυμο του μετακινούμενου.

**Β.12**. Στην περίπτωση που η μετακίνηση γίνει με ιδιωτικής χρήσης αυτοκίνητο και εφ΄ όσον αυτό **δεν**

προβλέπεται, (Νόμος 4336 ΦΕΚ Α94/14-08-2015, Άρθρο 7: Έξοδα κίνησης εκτός έδρας), για να

καταβληθεί η αποζημίωση **θα πρέπει να προσκομίζεται Βεβαίωση αντιτίμου εισιτηρίου ΚΤΕΛ για τη**

**συγκεκριμένη διαδρομή**.

**Β.13. Για μετακινήσεις σε νησί απαιτείται Βεβαίωση από το αρμόδιο Λιμεναρχείο** όπου αναγράφεται η

απόσταση, σε ναυτικά μίλια, από το λιμάνι αναχώρησης έως το λιμάνι προορισμού (π.χ. :

Κυλλήνη – Πόρος, Πάτρα – Σάμη – Ιθάκη, κλπ).

* Στην εξαιρετική περίπτωση ανάγκης μετακίνησης με επιβατικό αυτοκίνητο δημόσιας **χρήσης (ταξί)** και κάτω από τις αυστηρές προϋποθέσεις, όπως ο νόμος ορίζει, απαιτείται απόδειξη στην οποία πρέπει να φαίνονται, το ονοματεπώνυμο του μετακινούμενου, ο προορισμός, η ημερομηνία και ώρα μετακίνησης. Σε αυτήν την περίπτωση, απαιτείται επιπλέον, **βεβαίωση ΚΤΕΛ ότι η συγκεκριμένη διαδρομή δεν εξυπηρετείται από το συγκοινωνιακό δίκτυο** .
* Εάν κάποιο από τα παραπάνω στοιχεία στην απόδειξη αναγράφεται χειρόγραφα, απαιτείται **σφραγίδα και υπογραφή του οδηγού ταξί**.

**Β.14.** Φωτοτυπία ΙΒΑΝ στην οποία να αναφέρεται το όνομα του δικαιούχου για την πίστωση των οδοιπορικών εξόδων. Το συγκεκριμένο έγγραφο απαιτείται μόνο στην περίπτωση που η μισθοδοσία του μετακινούμενου γίνεται είτε από άλλο ΠΥΣΔΕ είτε εφόσον ο ίδιος ο μετακινούμενος επιθυμεί, τα χρήματά του να κατατεθούν σε λογαριασμό διαφορετικό από αυτόν της μισθοδοσίας του.

**ΕΠΙΣΗΜΑΝΣΕΙΣ**

**Α**. Όλα τα δικαιολογητικά που δεν είναι πρωτότυπα θα πρέπει να έχουν θεωρηθεί ως ακριβή

φωτοαντίγραφα από τον αρμόδιο προϊστάμενο της υπηρεσίας ( π.χ. Άδεια κυκλοφορίας, Δίπλωμα

οδήγησης και ό,τι άλλο χρειάζεται).

**Β**. Όλα τα δικαιολογητικά θα πρέπει να αποσταλούν σε τρία (3) πακέτα. Το 1ο πακέτο θα

περιλαμβάνει τις πρωτότυπες καταστάσεις και δικαιολογητικά, το 2ο και το 3ο πακέτο θα είναι

απλές φωτοτυπίες των πρώτου πακέτου.

**Γ.** Δεδομένου ότι για να γίνει η μετακίνηση πρέπει να έχουν γίνει δεσμεύσεις χρημάτων για αποζημιώσεις των δικαιούχων και στη συνέχεια να εκδοθεί εντολή μετακίνησης, θα πρέπει η υπηρεσία μας να ενημερώνεται τουλάχιστον δέκα ημέρες νωρίτερα της προβλεπόμενης μετακίνησης.

* + Όπου παρατηρηθούν αναντιστοιχίες ή παραλήψεις στα έγγραφα που θα κατατεθούν, θα επιστρέφεται ο φάκελος και θα πρέπει να υποβληθεί εκ νέου το συντομότερο δυνατόν με τα σωστά έγγραφα.
  + Σε περίπτωση που δεν παραχθεί το έργο με το οποίο σχετίζεται η μετακίνηση και δεν είναι δυνατή η προσκόμιση σχετικής βεβαίωσης, δεν θα είναι δυνατή η αποζημίωση του μετακινούμενου.